Airlinkin lento 120

Airlinkin lento 120 oli Airlinkin reittilento Papua-Uuden-Guinean Laesta Gorokaan. Lennolla 17. kesäkuuta 1999 käytetty Embraer EMB-110P2 Bandeirante törmäsi vuoreen 20 kilometriä Gorokasta itäkaakkoon. Lennolla oli 15 matkustajaa ja kaksi miehistön jäsentä, ja kaikki kuolivat onnettomuudessa.

Onnettomuuslennolla oli kolme australialaista, neljä eteläkorealaista, kaksi alankomaalaista ja yksi intialainen. Loput seitsemän olivat Papua-Uuden-Guinean kansalaisia. Ennen onnettomuutta koneella ei vaikuttanut olevan ongelmia, ja hetkeä ennen vuoreen törmäämistä lentäjä oli ilmoittanut radiolla lähestyvänsä Gorokaa. Onnettomuustutkinnassa selvisi, että kone oli ilmeisesti lentänyt mittarilento-olosuhteissa turvakorkeuden alapuolella. Koneen hylky löytyi vuoren rinteeltä kilometrin päässä suunnitellulta lähestymisreitiltä sivuun.

Lähteet 

Vuoden 1999 lento-onnettomuudet
Lento-onnettomuudet Papua-Uudessa-Guineassa